Rettens dom (Ottende Afdeling) af 17. december 2015 – Italien mod Kommissionen

(Sag T-275/13)

»Reglerne om sprog — meddelelser om almindelige udvælgelsesprøver med henblik på ansættelse af fuldmægtige — valg af andet sprog blandt tre sprog — kommunikationssprog med udvælgelsesprøvernes ansøgere — forordning nr. 1 — vedtægtens artikel 1d, stk. 1, artikel 27, stk. 1, og artikel 28, litra f) — princippet om forbud mod forskelsbehandling — proportionalitet«

1. Den Europæiske Union — reglerne om sprog — forordning nr. 1 — anvendelsesområde — forholdet mellem institutionerne og deres ansatte — omfattet i mangel af særlige lovbestemmelser (Rådets forordning nr. 1) (jf. præmis 40)

2. Tjenestemænd — udvælgelsesprøve — afviklingen af en almindelig udvælgelsesprøve — kommunikationssproget mellem Det Europæiske Personaleudvælgelseskontor (EPSO) og ansøgerne — begrænsning — (tjenestemandsvedtægten, bilag III, art. 1, stk. 2; Rådets forordning nr. 1, art. 2) (jf. præmis 44-47)

3. Tjenestemænd — udvælgelsesprøve — afholdelse — adgangsbetingelser og nærmere bestemmelser — ansættelsesmyndighedens skønsbeføjelse — grænser — overholdelse af den sprogordning, der er fastsat i forordning nr. 1 (tjenestemandsvedtægten, art. 2; Rådets forordning nr. 1, art. 2) (jf. præmis 51-53 og 87)

4. Annullationssøgsmål — anbringender — manglende eller utilstrækkelig begrundelse — sondring i forhold til åbenbart urigtigt skøn (art. 263 TEUF, stk. 2, og art. 296 TEUF) (jf. præmis 65)

5. Tjenestemænd — udvælgelsesprøve — afviklingen af en almindelig udvælgelsesprøve — sprog med henblik på deltagelse i prøverne — begrænsning af valget af det andet sprog — forskelsbehandling på grund af sprog — begrundelse vedrørende nødvendigheden af at vælge et begrænset antal sprog som interne kommunikationssprog — ikke tilladt [tjenestemandsvedtægten, art. 1d og art. 28, litra f), og bilag III, art. 1, stk. 1, litra f); Rådets forordning nr. 1, art. 1] (jf. præmis 71, 76, 77, 86, 100, 118 og 129)

6. Tjenestemænd — udvælgelsesprøve — afviklingen af en almindelig udvælgelsesprøve — sprog med henblik på deltagelse i prøverne — ligebehandling — domstolsprøvelse — rækkevidde [tjenestemandsvedtægten, art. 1d og art. 28, litra f), og bilag III, art. 1, stk. 1, litra f); Rådets forordning nr. 1, art. 1] (jf. præmis 88 og 89)

7. Tjenestemandssager — dom om annullation — retsvirkninger — annullation af meddelelserne om almindelige udvælgelsesprøver — de valgte ansøgeres berettigede forventning — ingen tvivl om resultaterne af udvælgelsesprøverne (art. 266 TEUF; tjenestemandsvedtægten, art. 91) (jf. præmis 133)

Sagens genstand

Påstand om annullation af meddelelsen om den almindelige udvælgelsesprøve EPSO/AD/249/13 med henblik på oprettelsen af to ansættelsesreserver af fuldmægtige med henblik på besættelse af ledige stillinger inden for områderne makro- og finansøkonomi (EUT 2013, C 75 A, s. 1).

Konklusion

1) Meddelelsen om den almindelige udvælgelsesprøve EPSO/AD/249/13, med henblik på oprettelse af to ansættelsesreserver af fuldmægtige med henblik på besættelse af ledige stillinger inden for områderne makro- og finansøkonomi, annulleres.

2) Europa-Kommissionen bærer sine egne omkostninger og betaler de omkostninger, der er afholdt af Den Italienske Republik.